paragraph_text: Megalitski kameni krugovi Senegambije (francuski: Cercles mégalithiques de Sénégambie) su megalitski spomenici u obliku više od 1.000 uspravnih kamena laterita poredanih u koncentrične krugove u području od 100 x 350&nbsp;km u Senegambiji (unija Senegala i Gambije oko rijeke Gambije). 93 kamena kruga, tumuli i grobni humci, koji se nalaze u četiri skupine: Sine Ngayène, Wanar, Wassu i Kerbatch, upisani su 2006. godine na UNESCO-ov popis mjesta svjetske baštine u Africi. Iskapanja su otkrila kako su megalitski spomenici Senegambije nastali između 3. stoljeća pr. Kr. i 16. stoljeća, te predstavljaju prostran sveti krajolik koji je nastajao više od 1.500 godina, te odražava visoko razvijeno i dugotrajno društvo.